Investície do ESG rastú, firmy to vnímajú ako budúcu konkurenčnú výhodu
Princípy udržateľnosti (ESG) sa stávajú čoraz pevnejšou súčasťou firemnej kultúry. Samozrejmosťou je ekologické nakladanie s odpadmi (64 %), znižovanie emisií uhlíka (50 %) aj využívanie obnoviteľných zdrojov (50 %). Udržateľný prístup slovenské a české firmy vnímajú ako budúcu konkurenčnú výhodu v prípade zákazníkov aj potenciálnych zamestnancov.
Foto: Shutterstock
ESG, čo je skratka pre environmental (environmentálne), social (spoločenské) a governance (riadenie firmy), predstavuje pre české a slovenské firmy filozofiu, ktorú si už vo väčšej či menšej miere osvojili a zavádzajú ju do svojho podnikania. Pre 82 % firiem je udržateľnosť súčasťou firemnej kultúry – či už vlastnej alebo nastavenej materskou spoločnosťou.
Konkurenčná výhoda alebo tlak okolia?
Podľa prieskumu UniCredit Bank nadpolovičná väčšina (68 %) opýtaných firiem považuje uplatňovanie princípov ESG za konkurenčnú výhodu a vychádzajú z predpokladu, že spoločnosti, ktoré zanedbávajú udržateľnosť, budú mať v blízkej budúcnosti ťažkosti so získavaním financií.
Takmer pätina (18 %) firiem uvádza, že ich k dodržiavaniu princípov motivuje tlak zdola, či už ide o dodávateľov, obchodných partnerov, zákazníkov, alebo uchádzačov o zamestnanie. Podobný počet (21 %) respondentov uviedol, že ich k väčšej udržateľnosti tlačia najmä právne záväzky.
"Nedodržiavanie základných princípov môže mať pre firmy v budúcnosti významné negatívne vplyvy – na reputáciu, financovanie, ale aj na vzťahy so zákazníkmi a dodávateľmi," hovorí člen predstavenstva a riaditeľ pobočky zahraničnej banky UniCredit Bank na Slovensku Jaroslav Habo.
Emisie a energie v hlavnej úlohe
Naprieč firmami najviac rezonujú témy spojené s ekológiou. Spoločnosti už dnes bežne zabezpečujú ekologické nakladanie s odpadmi, znižujú emisie uhlíka a podporujú využívanie obnoviteľných zdrojov. Súčasná energetická kríza a s ňou súvisiaci rast cien energií je témou pre všetky firmy v Českej a Slovenskej republike. Ak sa spoločnosť snaží ušetriť na energiách, z dlhodobého hľadiska je pre ňu najvýhodnejšie zainvestovať do ekologickejších zdrojov energie.
ESG nie je len ekológia, sú to aj ľudia
Hoci v Českej a Slovenskej republike je ESG podľa prieskumu stále primárne o ekologických témach, firmy začínajú stále viac riešiť aj ostatné dva piliere. Štyri z desiatich firiem (39 %) sa zaväzujú udržiavať inkluzívnu firemnú kultúru a rovnaký počet ich presadzuje podporu pre vzdelávanie a školstvo. Nemenej dôležitá je aj podpora lokálnych komunít.
Firmy zároveň vedia, že pre potenciálnych zamestnancov aj širokú verejnosť sa téma udržateľnosti stáva stále dôležitejšou. Slovákom záleží na tom, ako sa firmy správajú k zamestnancom aj k svojmu okoliu. Dodržiavanie zásad spoločenskej zodpovednosti v podnikovej sfére a zároveň trvalej udržateľnosti (ESG) podľa prieskumu považuje za dôležité až 97 % ľudí.
Úloha pre manažment, špecialisti chýbajú
Prieskum poukázal na to, že v spoločnostiach má na starosti implementáciu ESG princípov najčastejšie samotné vedenie spoločnosti (55 %), máloktorá však má k dispozícii špecializovaného zamestnanca (10 %). V niektorých prípadoch rieši ESG oddelenie marketingu alebo ľudských zdrojov. Tento fakt neplatí len pre tuzemsko – podľa prieskumu spoločnosti Deloitte z konca roka 2021 panuje podobná situácia aj vo firmách v Spojených štátoch. Len 21 % tamojších firiem malo vlani špecializovaný tím na riešenie ESG tém.
Mzdová kalkulačka
Mzdová kalkulačka ADVANCED
Kalkulačka tehotenskej dávky
Kalkulačka materskej dávky
Kalkulačka rodičovského bonusu
Valorizácia dôchodkov
Kalkulačka na výpočet dôchodku
Kalkulačka dôchodkového veku
Kalkulačka vdovského dôchodku
Kalkulačka sirotského dôchodku
Kalkulačka minimálneho dôchodku
Porovnanie zdravotných poisťovní
2024
Finanční agenti
Kryptomeny
Unicef
Zamestnanie
Najčítanejšie
- 1.Slovenské hypotéky patria medzi najdrahšie v eurozóne, klesá aj náš rating
- 2.Peter Kažimír: Jún 2024 je vhodnou príležitosťou na zníženie úrokových sadzieb
- 3.Marcová inflácia klesla na 2,3 %, sme na tom lepšie ako priemer eurozóny
- 4.Otravné telefonáty sa stanú minulosťou. Predvoľba (0)888 znamená, že ide o marketingový hovor
- 5.Tržby v priemysle a stavebníctve sú stále v mínuse